Michael Bønsdorf
Michael Bønsdorf (født 6. oktober 1965 i Odense, Danmark) er en dansk komponist og lærer.

Bønsdorf voksede op i Odense i en musikalsk familie, hvor hans far var ansat som violinist ved Odense Symfoniorkester. Han er uddannet cand.phil i musikvidenskab fra Musikvidenskabelig Institut på Aalborg Universitet (1989-1995). Herefter tog han en kirkesanger eksamen fra Sjællands Kirkemusikskole (2006). Han fik undervisning i komposition hos komponisterne Svend Christiansen (1990-1992), og Svend Hvidtfelt Nielsen (2011-1012), og senere hos komponisten Niels Marthinsen (2012-2013). Bønsdorf har skrevet kammermusik, solostykker for mange instrumenter, sange, orgelmusik, elektronisk musik, korværker etc. Han er i dag bosat i København, og underviser i klaver på forskellige musikskoler, og har været underviser og omviser på Musikmuseet siden (1999). Bønsdorf lever også som freelancekomponist, og er medlem af Dansk Komponist Forening.

Udvalgte værker 

 Hyldest til Francis Poulenc (1990-1991, Rev. 2007) - for klaver
 Aforismer (1997, Rev. 2010) - for marimba og to roto-toms
 Karpe i et vandfald (1999) - for fløjtetrio
 Andante malinconico (2000, Rev. 2010) - for klarinet og cello 
 Sommerfugle (2004, Rev. 2017, 2020) - for fløjte og guitar
 Missa Brevis (2011-2019) - for trompet og orgel
 Eventyret om de tre hvide bjørne (2008-2010) - for fortæller og klaver

Diskografi  

 Music from the nursery (Musik fra børneværelset) (2018) - for klaver
 Stream (Strøm) (2018) - Kammermusik af Bo Andersen og Michael Bønsdorf
 More is More (Mere er mere) (2020) - Kalle Mathiessen

Nodeudgivelser 

 Intonation og Lille Præludium` for Sinfonietta (2006) - for kammerorkester
 Die Intervalle (Intervallerne) (2020) - otte små stykker for bratsch

Eksterne henvisninger 
  om Michael Bønsdorf 

Komponister fra Danmark
Personer fra Odense